CELEX: 62011CN0383
Language: fi
Date: 2011-07-18 00:00:00
Title: Asia C-383/11: Ennakkoratkaisupyyntö, jonka Administrativen Sad Varna (Bulgaria) on esittänyt 18.7.2011 — DIGITALNET OOD v. Nachalnik na Mitnicheski punkt — Varna Zapad pri Mitnitsa Varna

8.10.2011   
            
            
               FI
            
            
               Euroopan unionin virallinen lehti
            
            
               C 298/13
            
         Ennakkoratkaisupyyntö, jonka Administrativen Sad Varna (Bulgaria) on esittänyt 18.7.2011 — DIGITALNET OOD v. Nachalnik na Mitnicheski punkt — Varna Zapad pri Mitnitsa Varna
   (Asia C-383/11)
   2011/C 298/25
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen Sad Varna
   
      Pääasian asianosaiset
   
   
      Kantaja: DIGITALNET OOD
   
      Vastaaja: Nachalnik na Mitnicheski punkt — Varna Zapad pri Mitnitsa Varna
   
      Ennakkoratkaisukysymykset
   
   
               1)
            
            
               Kuinka käsitteitä ”modeemi” ja ”Internet-yhteys” on tulkittava yhdistetyn nimikkeistön 2009 alanimikkeen 8528 71 13 (19.9.2008 annettu komission asetus (EY) N:o 1031/2008 (1)) ja sitä koskevien selittävien huomautusten perusteella?
            
         
               2)
            
            
               Mikä on tietoliikennevalmiudella varustetun sovittimen (set-top box) olennainen toiminto (päätoiminto), jonka mukaan tullitariffiluokittelu on tehtävä, televisiosignaalien vastaanotto vai interaktiivisen tietojen vaihdon mahdollistavan modeemin käyttäminen Internet-yhteyttä varten?
            
         
               3)
            
            
               Jos tietoliikennevalmiudella varustetun sovittimen (set-top box) olennainen toiminto (päätoiminto) on interaktiivisen tietojen vaihdon mahdollistavan modeemin käyttäminen Internet-yhteyttä varten, onko modeemilla suoritettavan modulaation ja demodulaation laadulla tai käytetyn modeemin laadulla merkitystä tullitariffiluokittelun kannalta, vai riittääkö se, että modeemilla saadaan yhteys Internetiin?
            
         
               4)
            
            
               Onko sallittua, että tulliviranomaiset muuttavat tietyn tavaran tullitariffiluokittelun, ilman että ne tutkivat maahantuotua laitetta fyysisesti, ja että asiantuntijalausunto laaditaan ainoastaan kirjallisten todisteiden perusteella, eli käyttöohjekirjan, teknisten ominaisuuksien ja saman valmistajan sellaisen laitteen tutkimisen perusteella, jolla on sama numero mutta joka on ollut toisen maahantuonnin kohteena?
            
         
               5)
            
            
               Mihin yhdistetyn nimikkeistön 2009 (19.9.2008 annettu komission asetus (EY) N:o 1031/2008; EUVL L 291, s. 1) koodiin käsiteltävä tavara (set-top box) on luokiteltava, kun otetaan huomioon sen pääasiassa esitetyt tekniset ominaisuudet?
            
         
      (1)  EUVL L 291, s. 1